ທ່ານລັດຖະມົນຕີການຕ່າງປະເທດ ຟ້າມບິ່ງມິງ
ແລະ ທ່ານລັດຖະມົນຕີການຕ່າງປະເທດ ການາດາ
ວັນທີ 5/9/2016 ຢູ່ ຮ່າໂນ້ຍ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ໄດ້ມີການເຈລະຈາກັບທ່ານລັດຖະມົນຕີການຕ່າງປະເທດ ການາດາ Stephane Dion. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ແລະ ທ່ານລັດຖະມົນຕີການຕ່າງປະເທດ ການາດາ Stephane Dion ໄດ້ແລກປ່ຽນບັນດາມາດຕະການຊຸກຍູ້ການພົວພັນໃນໄລຍະຈະມາເຖິງກວ່າອີກ. ສອງຝ່າຍເຫັນດີເປັນເອກະພາບ, ຖືເສດຖະກິດ, ການຄ້າ, ການລົງທຶນ, ການຊ່ວຍເຫຼືອພັດທະນາແມ່ນບັນດາຂົງເຂດຈຸດສຸມທີ່ຄວນສຸມໃສ່ຊຸກຍູ້ໃນໄລຍະຈະມາເຖິງ. ສອງຝ່າຍກໍ່ເຫັນດີເປັນເອກະສັນເພີ່ມທະວີການສົມທົບກັນຢູ່ບັນດາເວທີປາໄສສາກົນ ແລະ ພາກພື້ນ, ໃນນັ້ນມີເລື່ອງປະຕິບັດແຜນການດຳເນີນງານ ອາຊຽນ - ການາດາ 2016-2020.
ກ່ຽວກັບບັນດາບັນຫາສາກົນ ແລະ ພາກພື້ນຕ່າງມີຄວາມສົນໃຈ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບິ່ງມິງ ແລະທ່ານລັດຖະມົນຕີການຕ່າງປະເທດ ການາດາ Stephane Dion ໄດ້ແບ່ງປັນ, ຕີລາຄາກ່ຽວກັບສະພາບການເມືອງ - ຄວາມໝັ້ນຄົງຢູ່ພາກພື້ນ. ສອງຝ່າຍຍັງແລກປ່ຽນກ່ຽວກັບການຊຸກຍູ້ການແກ້ໄຂຄວາມຂັດແຍ້ງກັນຢູ່ທະເລຕາເວັນອອກດ້ວຍສັນຕິວິທີ, ເຄົາລົບກົດໝາຍສາກົນ, ເພື່ອຮັກສາສັນຕິພາບ, ສະຖຽນລະພາບ, ຄວາມໝັ້ນຄົງ, ຄວາມເສລີໃນການເດີນທະເລ, ການບິນຢູ່ທະເລຕາເວັນອອກ.
(ແຫຼ່ງຄັດຈາກ VOV)